देहरादून, प्रधानमंत्री नरेंद्र मोदी उत्तराखंड के हर्षिल में जवानों के साथ दिवाली मनाने के बाद केदारनाथ पहुंच गए हैं. यहां हेलीपैड से उतरने के बाद करीब आधे किलोमीटर का रास्ता उन्होंने पैदल तय किया और बाबा केदारनाथ के मंदिर पहुंचे और पूजा अर्चना की. उन्होंने निर्माण कार्यों का जायजा लिया. प्रधानमंत्री बनने का यह उनका तीसरा दौरा है. पिछले दो बार से वे रुद्राभिषेक कर रहे थे. इस बार उन्होंने जलाभिषेक किया. मंदिर से बाहर आकर उन्होंने नंदी को प्रणाम किया. उन्होंने मंदिर की परिक्रमा भी की.